Lav et referat af nedenstående tekst:

Tekst:
DIRA Automatiseringsprisen 2019 går i år til Klinisk Biokemisk Afdeling på Aalborg Universitetshospital for en opfindelse, hospitalet har udviklet i tæt parløb med teknologivirksomhederne Intelligent Systems og LT Automation. De største vindere er faktisk patienter og medarbejdere, der med robotløsningen har fået en løsning, som højner patientsikkerheden og forbedrer arbejdsmiljøet. Fra det øjeblik din læge tager en blodprøve, starter en længere rejse for den lille beholder med dit blod i. Blodprøvens rejse foregår i en intelligent forsendelseskasse, som har indbygget temperaturovervågning og sporbarhed, så du som patient kan være endnu mere tryg ved analyseresultaterne. Når blodprøven ankommer til analyse på Klinisk Biokemisk Afdeling (KBA), bliver den automatisk pakket ud og håndteret af robotløsningen, så bioanalytikerne slipper for ensidigt gentaget arbejde (EGA). Hemmeligheden er Den intelligente Forsendelseskasse, udviklet af hospitalet sammen med Intelligent Systems ogLT Automation. Den blev i dag hædret på messen hi Tech & Industry Scandinavia, hvor årets Automatiseringspris fra DIRA, Dansk Robot Netværk blev overrakt. Med Den intelligente Forsendelseskasse er det lykkes Aalborg Universitetshospital at skabe større sikkerhed omkring blodprøver og de analyser, som gennemføres. Det betyder, at der bliver større patientsikkerhed og tryghed i forbindelse med diagnosticering - Allerede nu efter ganske få uger må vi sige, at det er en kæmpe succes. Og vi regner med, at vi ikke bare bliver glade for det, men at det vil ændre nogle arbejdsgange til det bedre - med en bedre kvalitet for vores patienter, siger Annebirthe Bo Hansen, ledende overlæge og ph.d. ved Klinisk Biokemisk Afdeling, Aalborg Universitetshospital. Ideen til en intelligent forsendelseskasse opstod helt tilbage i 2010, hvor medarbejdere på Aalborg Sygehus blev opfordret til at indsende idéer til nye robot- og automatiseringsløsninger. Siden da har LT Automation, Intelligent Systems og hospitalet arbejdet intenst med at realisere denne ide. I starten af 2019 blev løsningen sat i drift på Biokemisk Afdeling på hospitalet og har siden kørt, som den skal. Eksport og jobskabelse i Danmark Ildsjælene bag realiseringen af Den Intelligente Forsendelseskasse er glad over hæderen til opfindelsen, som kan gøre en stor forskel. Også erhvervsmæssigt: - Vi vil udbrede konceptet med Den Intelligente Forsendelseskasse til hele sundhedssektoren. Det kan skabe mindst 15 nye jobs og øget eksport til hospitalssektoren i andre lande. Der er potentiale for at bruge denne løsning på 7000 hospitaler i Europa og 20.000 hospitaler i Kina, konstaterer Lasse Thomsen, robot-entreprenør og grundlægger af LT Automation. Han har arbejdet med automatisering siden 1986. Hos samarbejdspartneren Intelligent Systems, der i sin tid fik LT Automation med i udviklingen af løsningen, ser man også mange spændende perspektiver i Den Intelligente Forsendelseskasse: - Der er sket et stort ryk i bevidstheden om logistikkens betydning i hospitalssektoren. Da vi gik ind på markedet for 10 år siden, blev logistik blot opfattet som noget med portører og lastbiler. Men nu er alle ledelserne klar over, at logistik er nøglen til effektiviseringer. Alle hospitalsdirektører taler om logistik, og jeg håber, det er noget, vi har været med til at bidrage til, siger Niki Nicolas Grigoriou, CEO i Intelligent Systems. DIRA Automationsprisen blev overrakt på messen hi Tech & Industry i Herning den 1. oktober. Efterfølgende præsenterede finalisterne deres projekter på en konference på messen.

Referat:
Aalborg Universitetshospital kan nu bryste sig af at have den suverænt bedste robot- og automatiseringsløsning, og det er ideen bag hospitalets blodprøvers rejse, der nu er blevet prisbelønnet.